钦定古今图书集成/理学汇编/经籍典/第038卷 > 《癸卯岁十二月中作与从弟敬远一首》
## 钦定古今图书集成/理学汇编/经籍典/第038卷 > 《癸卯岁十二月中作与从弟敬远一首》

晋陶潜

寝迹衡门下，邈与世相绝。顾眄莫谁知，荆扉昼常闭。
凄凄岁暮风，翳翳经日雪。倾耳无希声，在目皓已结。
劲气侵襟袖，箪瓢谢屡设。萧索空宇中，了无一可悦。
历览千载书，时时见遗烈。高操非所攀，深得固穷节。
平津苟不由，栖迟讵为拙。寄意一言外，兹契谁能别。